google/wiki40b huggingface dataset:
Noruwega

Etimolohiya

Pinaniniwalaan ng mga dalubhasa sa Etimolohiya na ang pangalan ng bansa ay nangangahulugang "ang daan patungo sa hilaga" (daang pahilaga), na sa Lumang Norse ay nor veg o norð vegr. Ang pangalan ng Norway sa Lumang Norse ay Nóregr.

Heograpiya

Binubuo ng Norway ang kanlurang bahagi ng Scandinavia sa Hilagang Europa. Ang matarik na baybay-dagat, na hinahati ng malalaking mga fjord at libu-libong mga pulo, na may habang 25,000 kilometre (16,000 mi) at 83,000 kilometre (52,000 mi) at kinapalolooban ng mga fjord at mga pulo. Naghahati ng hangganan ang Norway sa mga bansang Sweden, Finland, at Rusya. Sa hilaga, kanluran at timog, naghahanggan ang Norway sa Dagat Barents, sa Dagat Norway, sa Dagat Hilaga]. at Skagerrak.

Ekonomiya

Ang Norway na ang marahil ang pinaka-mayamang bansa sa buong Europa, kung tutuusin ang GDP ng isang bansa. Ayon na din sa Mga Nagkakaisang Bansa ang Norway na rin ang may pinakamataas na antas ng pamumuhay sa buong mundo.
Pamantasang Yale

Ang Pamantasang Yale (Ingles: Yale University) ay isang Amerikanong pribadong Ivy League research university sa New Haven, Connecticut. Itinatag noong 1701 sa Saybrook Colony bilang ang Collegiate School, ang Unibersidad ay ang ikatlong pinakamatandang institusyon ng mas mataas na edukasyon sa Estados Unidos. Ang paaralan ay pinalitan bilang Kolehiyong Yale noong 1718 bilang pagkilala sa kaloob ni Elihu Yale, na noon ay gobernador ng British East India Company. Itinatag upang sanayin ang mga Congregationalist na mga ministro sa teolohiya at banal na wika, noong 1777 ang kurikulum ng paaralan ay nagsimulang maglahok ng mga kurso sa humanidades at agham. Sa ika-19 siglo ang paaralan ay nagtatag ng mga programa sa antas gradwado at propesyonal, kung saan ginawad din ang unang Ph. D. sa Estados Unidos noong 1861 at naorganisa ang paaralan bilang unibersidad noong 1887.
Sumusunod ang Kolehiyo ng Yale sa isang liberal arts curriculum na merong departmental majors at nakaorganisa sa isang sistema ng mga kolehiyong residensyal.
Ang Yale ay ang institusyon kung saan nagtapos ang maraming kilalang alumni, kabilang ang limang Pangulo ng US, 19 Hukom ng Kataas-taasang Hukuman ng US, at maraming mga dayuhang mga pinuno ng estado. Sa karagdagan, ang Yale ay ang paaralan kung saan nagtapos ang daan-daang miyembro ng Kongreso at mga mataas na diplomatiko ng US. 52 Nobel laureates, 5 Fields Medalists, 240 Rhodes Scholars, at 118 Marshall Scholars ang may kaugnayan sa Unibersidad.
1741 Giclas

Ang 1741 Giclas ay isang planetang hindi pangunahin.
Hobo

Mga gamit

Ang Hobo ay ginamit bilang pangunahing pamilya ng tipo ng titik sa sekwensyang pamagat at materyal pang-promosyon ng pelikula noong 1969 na Butch Cassidy and the Sundance Kid.
Budismong Mahayana

Ang Mahayana ay isa sa mga sekta ng relihiyong Budismo. Kasalukuyang namamayagpag ang sektang ito sa mga bansa sa malayong silangan, tulad ng bansang Tsina, Hapon, Korea, at iba pa.
Calcium hydroxide

Ang calcium hydroxide ay may pormulang kimikal na Ca(OH)₂. Ito ay may positibong kargang Kalsiyong ayon - Ca⁺² at negatibong kargang oksihidrong ayon - 2 × (OH⁻¹).
Batas ng unibersal na grabitasyon ni Newton

Ayon sa batas ng unibersal na grabitasyon ni Newton, ang isang partikula ay napapalapit ang bawat ibang partikula sa sansinukob gamit ang isang puwersa na direktang proporsyonado sa produkto ng kanilang masa ngunit sila din ay may kabaglitarang proporsyonado sa kuwadrado ng layo sa pagitan nila. Ito ang pangkalahatang pisikal na batas na isinalin mula sa mga obserbasyon na tinatawag naman ni Isaac Newton na pasaklaw (induction). Bahagi ito ng mekanikang klasiko at ipinormula sa aklat ni Newton na Principia, na unang inilimbag noong Hulyo 5, 1687. (Sa taong 1686, inilahad ni Newton ang nasabing aklat sa Lipunang Malahari [Royal Society]; nagpahayag naman si Robert Hooke na nagmula sa kanya ang batas ng binaligtad na kuwadrado.)
Sa makabagong wika, ang ipinahihiwatig ng batas ay: Ang bawat punto ng masa ay napapalapit sa bawat isa pang punto ng masa sa pamamagitan ng isang puwersa na nasa linyang bumabagtas sa dalawang nasabing punto ng masa. Ang puwersa ay direktang proporsyonado sa produkto ng dalawang mata at may kabaligtarang proporsyonado naman sa kuwadrado sa layo ng pagitan nila. Ito ay nangangahulugang habang lumalayo sa isa't isa ang mga puntong masa, mas lalong humihina ang puwersang grabidad nila sa isa't isa at habang lumalaki naman ang kanilang masa, mas lalong lumalakas ang puwersang grabidad nila sa isa't isa. Ang unang pag-aaral ng teoriya ng grabitasyon ni Newton sa pagitan ng dalawang bagay sa laboratoryo ay ang ekseperimentong Cavendish na isinagawa ng Britanyong siyentipikong si Henry Cavendish noong 1789. Nangyari ito matapos ang 111 taon mula sa pagkakalimbag ng aklat na Principia ni Newton at 71 taon naman matapos ang kanyang pagkamatay.
Ang batas ng grabitasyon ni Newton ay may pagkakahalintulad sa batas ng mga puwersang elektriko ni Coulomb, na ginagamit upang mataya ang kalakihan ng puwersang elektriko sa pagitan ng dalawang naka-charge na bagay. Parehong silang batas na kabaligtarang kwadrado, kung saan ang puwersa ay may kabaligtarang proporsyonado sa kuwadrado ng layo ng pagitan ng dalawang bagay. Ang batas ng mga puwersang elektriko ni Coulomb ay may produkto ng dalawang naka-charge na bagay, sa halip ng produkto ng dalawang masa, at elektrostatikong di-nagbabago, sa halip na grabistasyon na di-nagbabago.
San Raymundo

Si San Raymundo ay isang santo ng Romano Katoliko.
1110 Jaroslawa

Ang 1110 Jaroslawa ay isang planetang hindi pangunahin.
Love or Bread

Ang Love or Bread ay isang palabas sa telebisyon sa Pilipinas ng ABS-CBN.
David Zepeda

Si  David Zepeda  ay isang artista sa Mehiko.
Squamata

Ebolusyon

Ang Squamata ay isang monopiletikong kapatid na pangkat ng tuatara. Ang magkasamang squamata at tuatara ay isang kapatid na pangkat ng mga buwaya at ibon na mga umiiral na arkosauro. Ang mga fossil ng squamata ay unang lumitaw sa panahong Gitnang Jurassic ngunit ang piloheniyang mitokondriyal ay nagmumungkahi na ang mga ito ay nag-ebolb sa panahong Permian. Mula sa datos na morpolohikal, ang mga butiking iguanid ay pinaniniwalaang nag-diberhente sa ibang mga squamata ng napaka-aga ngunit ang kamakailang mga piloheniyang molekular mula sa mitokondriyal na DNA at nukleyar na DNA ay hindi sumusuporta sa maagang diberhensiyang ito.  Dahil ang mga ahas ay may mas mabilis na orasang molekular kesa sa ibang squamata at ang kaunting sinaunang ahas at mga fossil ng ninuno ng ahas ay natagpuan, ang paglutas sa relasyon sa pagitan ng mga ahas at ibang mga pangkat ng squamata ay mahirap.
Pamantasang Estatal ng Tomsk

Ang Pamantasang Estatal ng Tomsk (Ingles: Tomsk State University, TSU, Ruso: Томский государственный университет) ay isang pampublikong unibersidad sa pananaliksik na matatagpuan sa rehiyon ng Siberia, Russia. Noong Mayo 28, 1878, inatas ni Emperador Alexander II ang pagtatatag ng unang institusyon sa mataas na edukasyon institusyon sa malawak na erya ng Russian Urals hanggang Karagatang Pasipiko – ang Siberian Imperial University sa Tomsk, Russia.
3 Nobel Prize laureates (Ivan Pavlov, Henry Dunant, Nikolay Semyonov) ang nag-aral o nagtrabaho sa TSU.
João Goulart

Pangalan

Si João Goulart ay pinangalanang "Jango" ([ʒɐɡu]). Ang Jânio Quadros - Kaya ang tinatawag na "Jan-Jan" (IPA-pt|ʒɐ.ʒɐ|), isang pagsasama ng Jânio at Jango).
Ang kanyang palayaw sa pagkabata ay "Janguinho" (maliit na Jango), pagkatapos ng isang tiyuhin na nagngangalang Jango. Pagkalipas ng maraming taon, nang pumasok siya sa pulitika, siya ay sinusuportahan at pinapayuhan ni Getúlio Vargas, at ang kanyang mga kaibigan at kasamahan ay nagsimulang tumawag sa kanya ng Jango.
A.D. Boogie

Ang A.D. Boogie ay isang palabas sa telebisyon sa bansang Hapon.
Vista, California

Ang Vista ay isang lungsod sa California, Estados Unidos.
Cotorra

Ang Cotorra ay isang munisipalidad sa Departamento ng Córdoba, Colombia.
Isamu Noguchi

Si Isamu Noguchi (野口 勇 Noguchi Isamu, 17 Nobyembre 1904 - 30 Disyembre 1988) ay isang bantog na Hapones-Amerikanong alagad at artista ng sining, at arkitektong pangtanawing panglupain, na sumasaklaw ang larangang pangsining sa loob ng anim na mga dekada magmula dekada ng 1920 pasulong. Kilala dahil sa kanyang paglililok at mga pagawaing-bayan, nagdisenyo rin si Noguchi ng mga tagpuang pang-entablado para sa sari-saring mga produksiyo at kompanyang pangsayaw ni Martha Graham mula 1935 hanggang 1936 at mula 1944 hanggang 1946 , at ilang mga pangmaramihang produksiyon ng mga lampara at mga piraso ng mga muwebles, na ang ilan ay ginagawa at ipinagbibili pa rin magpahanggang ngayon.

Talambuhay

Ipinanganak si Noguchi sa Los Angeles, California. Nagwagi siya sa isang paligsahan para sa eskulturang nakaalsa o nakaumbok sa Gusali ng Associated Press, Sentro ng Rockefeller, Bagong York, Bagong York, noong 1938. Nagsagawa siya ng maraming paglalakbay sa bansang Hapon. Nakaimpluwensiya ang mga pagbibiyaheng ito sa kanyang mga gawa, na naging kumbinasyon ng mga kalingangang Silanganin at Kanluranin. Nag-eksperimento siya hinggil sa mga pagsasama-sama ng kahoy at bato.

Iba pang mga gawa

Kabilang din sa kanyang mga nagawang panglarangan ng eskultura ang Aklatan ng Pinakakaingat-ingatan mga Aklat ng Yale (Yale Library of Precious Books sa Ingles) at ang gusali ng UNESCO sa Paris, Pransiya.
Paligsahan

Ang paligsahan (Ingles: contest, competition, battle), na tinatawag ding tagisan, punyagian, pagtatalo, paglalaban, labanan, tunggalian, pahusayan, kumpetisyon, o kompetisyon ay isang kaganapan kung saan dalawang pangkat o koponan, o dalawang indibidwal, ang nagpapagalingan o nagpapahusayan. Maaaring magkaroon ng isang gantimpala o mga gantimpala para sa maraming nangungunang mga tagaganap o manlalaro, bagaman ang isang tagisan ay maaaring iatang o ipataw para sa layunin ng pagsasanay. Maaaring likas na maganap ang paligsahan, o maaaring binalak ng mga nakikilahok, sa halip na isang inilunsad ng ibang partido. Ang mga pariralang "pataasan ng ihi" at "pataasan ng ere" ay may kahulugang paligsahan.
Sa ibang diwa, ang paligsahan ay maaaring hindi lamang sa pagitan ng dalawang indibidwal, sapagkat maaari ring makilahok o ilahok ang maraming mga grupo, mga hayop, at iba pa, para sa layunin na maangkin ang isang teritoryo, isang lungga, o isang lugar o lokasyon na maaring mapagkunan o makapagbigay ng pangangailangan o mga bagay na kailangan upang mabuhay. Ang tagisan ay lumilitaw kapag ang kahit na dalawang partido ay nagsisikap na makamit ang isang layunin na hindi maaaring pagsaluhan. Likas na nangyayari ang kompetisyon sa pagitan ng mga organismong may buhay na namamarating kasama ng iba pang mga organismo sa loob ng iisang likas na kapaligiran. Bilang halimbawa, ang mga hayop ay nagtutunggalian para sa mga mapagkukunan ng tubig, pagkain, katalik, at iba pang mga mapagkukunang biyolohikal. Ang mga tao ay nakikipagkompetensiya para sa tubig, pagkain, at katalik, bagaman kapag ang mga pangangailangan ito ay nakamit o natanggap na, ang matitinding paglalabanan at pag-aagawan ang lumilitaw dahil sa paghabol sa pagkakaroon ng yaman, ginhawa, katanyagan, at kagitingan. Ang negosyo ay kadalasang may kaugnayan sa kumpetisyon, dahil ang karamihan sa mga kompanya ay nakikipagkompetensiya laban sa kahit na isang ibang kompanya para sa layunin makuha o mapanatili ang iisang pangkat ng mga kliyente.
Katalogo ng aklatan

Ang katalogo ng aklatan, muwestraryong pang-aklatan, tarhetang katalogo o kard katalog ay isang listahan ng lahat ng nilalaman ng isang aklatan, na nakaayos gamit ang isang tarheta o kard para sa bawat isang bagay na makikita sa aklatan. Noong huli ng ika-20 siglo, ang mga pisikal na katalogo ng aklatan ay napalitan ng mga naka-computerize na bersyon. Mga iilang aklatan na lamang ay gumagamit na pisikal na katalogo ng aklatan: ito ay karaniwan sa mga maliliit at malalayong aklatan.
Tree-topper

Ang tree-topper (Ingles, literal sa Tagalog bilang pang-tuktok sa puno) ay dekorasyon na nilalagay sa tuktok ng isang Christmas tree (Puno ng Pasko). Iba't-iba ang porma ng isang tree-topper at mayroong mga hugis anghel at hugis Santa Claus, ngunit ang pinakakaraniwang hugis ay ang bituin at kadalasan gawa ito sa bakal, salamin o plastik.
Mingachevir

Ang Mingachevir ay isang lungsod sa Aserbayan.
Asintado

Ang Asintado ay isang palabas sa telebisyon sa Pilipinas ng ABS-CBN na pinagbibidahan nina Julia Montes, Aljur Abrenica, Paulo Avelino, Shaina Magdayao
Valonia

Ang Rehiyong Valon (Pranses: Région Wallonne) o sa maigsing kataga, Valonia (Pranses: Wallonie; Ingles: Wallonia; Aleman: Wallonie) ay ang nagpa-Pranses na rehiyon sa timog ng Belhika. Susasaklaw ito sa 55% ng lupang teritoryo ng Belhika at 33% ng populasyon ng bansa. Ang "Rehiyong Valon" ay ang katagang nagtutukoy sa pamahalaang pang-rehiyon ng Valonia. Ang malaking bahagi ng Valonia ay pinangangasiwaan ng Pamayanang Pranses ng Belhika sa mga bagay na ukol sa kultura at edukasyon. Ang maliit na pamayanang nag-a-Aleman dito ay bumubuo sa Pamayanang Nag-a-Aleman ng Belhika, at mayroon itong sariling pamahalaan at batasan sa mga bagay-bagay pangkultura.
Ang tawag sa mga mamamayan ng Valonia ay mga Valon (bigkas: ba-LON; Ingles: Walloon). Ang Wikang Valon (Walon) ay isang nagtatanging wika na kapamilya ng Pranses; iba ito sa tinatawag na Pranses ng Belhika (français de Belgique).
Ang kabisera ng rehiyon ay ang lungsod ng Namur, ang pinakamataong kalahkan dito ay ang Lieja (Pranses: Liège) at ang pinakamataong lungsod ay ang Charleroi.
Henotipo

Ang henotipo o genotype ang komposisyong henetiko ng isang selula, organismo o indibidwal(i.e. ang spesipikong komposisyong allele ng indibidwal) na karaniwan may reperensiya sa isang spesipikong katangiang isinasaalang alang. Halimbawa ang gene na CTR ng tao na nagkokodigo ng isang protina na naghahatid ng mga ionong klorido sa buong mga membrano ng selula ay maaaring nananaig (A) bilang normal na bersiyon ng gene o resesibo (a) bilang mutadong bersiyon ng gene. Ang mga indibidwal na tumatanggap ng dalawang mga resesibong allele ay madadiagnos ng cystic fibrosis. Pangkalahatang tinatanggap na ang namanang henotipo na pinadala ng mga paktor na epihenetiko at mga hindi namamamanang bariasyong pangkapaligiran ay nag-aambag sa penotipo ng indibidwal. Ang mga hindi namamanang mutasyon ng DNA ay hindi klasikong nauunawaan bilang kumakatawan sa henotipo ng indibidwal. Kaya ang mga siyentipiko at doktor ay minsang nagsasalita tungkol sa (heno)type ng isang partikular na kanser na henotipo ng sakit bilang natatangi mula sa may sakit.
Alagad

Paghahambing na pangkapangalanan

Batay sa Bagong Tipan ng Bibliya, tumutukoy ang salitang disipulo sa isang nag-aaral o mag-aaral na tumatanggap ng mga pagtuturo o pangangaral ng isang tao. Samakatuwid, ng isang disipulo ni Kristo ay isang tagasunod ni Hesus na naglalayong matutunan ang mga gawa, gawain, at gawi ni Hesukristo. Sumasailalim ang alagad ni Kristo sa ganitong pag-aaral upang matutunan, gumanap, o kumilos ayon sa mga salita at gawain ni Hesus. Sa pinakamahigpit at pinakamalinis na kahulugan o diwa, kinakailangang kapiling ng alagad ang kaniyang panginoon o pinuno para matawag na disipulo. Sa labas ng mga pahina ng mga Ebanghelyo ng Bibliya, kakaunti at mabibilang lamang ang mga taludturang bumabanggit sa salitang disipulo. Nang umakyat na sa langit si Kristo, pagkaraan ng kaniyang muling pagkabuhay, tinawag na mga apostol ang mga disipulo ni Hesus. Nagmula ang salitang apostol (apostle sa Ingles) sa isang salitang Griyegong nangangahulugang "mga pinaalis," katumbas ng mga "sinugo", "kinatawan", o hinirang para maglakbay dahil sa isang layunin. Kaugnay pa rin nito, para sa mga Hudyo, pinili ang mga alagad upang maging balangkas ng Simbahan o Iglesya ni Hesus, at pinili ang mga apostol mula sa mga alagad o tagasunod na ni Hesus, mula sa mga apostol ay pinili si Simon Pedro. Sa kasalukuyan, ginagamit ang salitang apostol para sa mga misyonerong relihiyoso. Samantala, makaraang tawaging mga apostol ang orihinal na mga alagad ni Hesus - kasama si San Pablo - tinawag namang mga mananampalataya o mga nananalig lamang ang mga bagong nagbagong-kalooban. Naging gamitin ang mga katawagang kaugnay ng sumasampalataya o katulad sa Aklat ng Mga Gawa ng mga Apostol at sa mga Aklat ng Mga Sulat ng mga Apostol sa Bagong Tipan ng Bibliya. Naging kaugnay din ng mga katawagang nabanggit sa itaas ang kataguriang Kristiyano, isang katawagang nagsimula sa Antioke (kilala rin bilang Antioque o Antioch). Sa diwa ng Kristiyanismo, kapag ginamit ang salitang Kristiyano - at katulad ng mga katagang disipulo, mananampalataya, sumasampalataya, nanalig, o naniniwala - nagpapahiwatig ang lahat ng mga ito ng pagtitiwala at pagsunod kay Kristo Hesus. Ginamit ni Simon Pedro at Haring Agrippa ang katawagang Kristiyano.
1330 Spiridonia

Ang 1330 Spiridonia ay isang planetang hindi pangunahin.
Distrito ng Qubadli

Ang Rayon ng Qubadli ay isang rayon ng Aserbayan.
Jackie Castillejos

Si Jackie Castillejos ay isang artista sa Pilipinas.
Piyansa

Sa tradisyonal na paglalarawan, ang piyansa (Ingles: bail) ay isang anyo ng pag-aari na dineposito o ipinangako sa hukuman upang hikayatin itong palabasin ang isang suspek sa bilangguan sa pagkaunawang ang suspek ay babalik para sa isang paglilitis o isusuko ang piyansa (at posibleng dalhin sa kaso ng krimen ng pagkabigong humarap sa korte). Sa ilang mga kaso, ang salaping pyansa ay maaaring ibalik sa pagwawakas ng paglilitis kung ang lahat ng mga pagharap sa korte ay naisagawa kahit pa ang taong ito ay natagpuang nagkasala (guilty) o hindi nagkasala sa krimeng inaakusa dito. Kung ang taongbono ay ginamit at ang ang isang bonong surety ay nakamit, ang kabayaran sa bonong ito ang kabayaran para sa patakarang seguro na binili at hindi na muling mababawi.
Sa ilang mga bansa, ang pagkakaloob ng piyansa ay karaniwan. Gayunpaman, kahit pa sa mga gayong bansa, ang piyansa ay maaaring hindi inaalok ng ilang mga korte sa ilalim ng ilang mga sirkunstansiya, halimbawa kung ang isang akusado ay tinuturing na malamang na hindi haharap sa korte para sa paglilitis kahit pa may piyansa o wala. Sa Inglatera, kabilang sa mga dahilan ng pagtanggi sa pagpipyansa ang pagtakas ng akusado, paggawa ng karagdagang kasalanan habang nakapyansa o pakikialam sa mga testigo. Maaari ring isaalang alang ng korte ang kalikasan at bigat ng kasalanan, karakter, mga dahilan, mga kaugnayan, tala ng piyansa at lakas ng ebidensiya. Maaari ring tumanggi ang korte sa pagpipiyansa para sa sariling proteksiyon ng suspek, kung ang akusado ay kasalukuyang nagsisilbi sa iba pang kasalanan, kung ang korte ay nasasapatan na hindi praktikal na makakakuha ng sapat na impormasyon, kung ang akusado ay tumakas na sa kasalukuyang mga imbestigasyon, kung ang akusado ay nahatulan na ngunit ang korte ay naghihintay ng isang paunang pagsesentensiya, iba pang mga ulat o pagsisiyasat at magiging hindi praktikal na makumpleto ang mga pagsisiyasat o gumawa ng ulat nang hindi papapanatilihin ang akusado sa kustodiya, kung ang akusado ay nakasuhan ng isang hindi mabibilanggong kasalanan, napalaya na sa piyansa sa kasalukuyang kasalanan na inaakusa nito at naaresto na sa pagtakas o paglabag sa piyansa.
Ang mga lehislatura ng bansa ay maaari ring magtakda na ang ilang mga krimen ay hindi mapipiyansahan gaya ng mga kapital na krimen.
New Jersey Institute of Technology

Ang New Jersey Institute of Technology (NJIT) ay isang pampublikong unibersidad sa pananaliksik sa Newark, New Jersey, Estados Unidos. Itinatag noong 1881 sa suporta ng mga lokal na industriyalista at imbentor partikular si Edward Weston, ang NJIT ay binuksan bilang Newark Technical School noong 1885 na may 88 mag-aaral. Ang paaralan ay lumaki bilang isang klasikong kolehiyo sa inhenyeriya - Newark College of Engineering - at dulot ng pagdaragdag ng isang School of Architecture noong 1973, naging isa itong politeknikong unibersidad na ngayon ay may limang kolehiyo at isang paaralan.
Pamantasang Holy Angel

Ang Holy Angel University ay isang pamantasan na matatagpuan sa Lungsod ng Angeles, Pampanga, Pilipinas.
Ito ay itinatag noong 1933 at kasalukuyang pinamumunuan ni Bernadette M. Nepomuceno.
1448 Lindbladia

Ang 1448 Lindbladia ay isang planetang hindi pangunahin.
ETChing: Entertainment Today with Lyn Ching

Ang ETChing: Entertainment Today with Lyn Ching ay isang palabas sa telebisyon sa Pilipinas ng GMA Network.

----
Patas na kalakalan

Ang patas na kalakalan (Ingles: fair trade) ay isang pagharap na organisado o may kaayusang kilusang panlipunan at nakasalalay sa pamilihan na may layuning matulungan ang mga prodyuser o tagagawa ng produkto na nasa mga bansang umuunlad upang magkaroon ang mga ito ng mga kalagayang pangkalakalan o pangnegosyo at upang makapagtaguyod ng sustinabilidad o kakayahang magpatuloy at manatili.  Itinataguyod ng kilusan ang pagbabayad ng isang mas mataas na presyo sa mga prodyuser pati na ang pagkakaroon ng mas mataas na mga pamantayang panlipunan at pangkapaligiran.  Partikular na nakatuon ito sa pagluluwas ng mga kalakal magmula sa mga bansang umuunlad papunta sa mga bansang mauunlad, pinaka partikular na ang mga produktong gawang-kamay, kape, kokwa (o kakaw), asukal, tsaa, pulot-pukyutan, bulak, alak, sariwang prutas, tsokolate, mga bulaklak, at ginto
Ketsuekigatabetsu Onna ga Kekkon Suru Hoho

Ang Ketsuekigatabetsu Onna ga Kekkon Suru Hoho ay isang palabas sa telebisyon sa bansang Hapon.
1136 Mercedes

Ang 1136 Mercedes ay isang planetang hindi pangunahin.
Unibersidad ng La Sabana

Ang Unibersidad ng La Sabana (Kastila: Universidad de La Sabana, Ingles: University of La Sabana), ay isang pribadong institusyon ng mataas na edukasyon ng Colombia na itinatag noong 1979. Ito ay matatagpuan sa munisipalidad ng Chía, 7 km sa hilaga ng Bogotá. Ang unibersidad ay binigyan ng High Quality Institutional Accreditation ng Pambansang Ministri ng Edukasyon.
Antarctica

Ang Antarctica (mula Griyego: Ανταρκτική, salungat ng Artiko; Kastila: Antártida) ay isang kontinente na pinapalibutan ng Katimugang Dulo ng Daigdig. Ito ang pinakamalamig na lugar sa daigdig at halos natatakluban ng yelo ang kabuuan nito.  Hindi dapat ipagkamali sa Artiko, na matatagpuan sa salungat na bahagi ng planeta na malapit sa Hilagang Dulo ng Mundo.
Bagaman mababakas noong unang panahon ang mga alamat at hinala tungkol sa isang Terra Australis ("Katimugang Lupain"), naganap noong 1820 ang unang karaniwang tinatanggap na pagkita ng kontinente at noong 1821 ang unang napatunayang paglapag ng isang Rusong ekspedisyon nina Mikhail Lazarev at Fabian Gottlieb von Bellingshausen.  Gayon man, isang mapa ni Admiral Piri Reis noong 1513 ang naglalaman ng isang katimugang kontinente na mayroong posibleng pagkahawig sa pampang ng Antarctica.  (Tingnan din Kasaysayan ng Antarctica.)
Sa lawak na 13,200,000 km², panglimang pinakamalaking kontinente ang Antarctica, pagkatapos ng Eurasya, Aprika, Hilagang Amerika, at Timog Amerika.  Gayon man, ito ang may pinakamaliit na populasyon: tunay nga, wala itong pampalagiang populasyon.  Ito rin ang kontinente na may pinakamataas na karaniwang altitud, at ang may pinakamababang humedad sa mga kontinente ng Daigdig, gayon din ang pinakamababang karaniwang temperatura.
Itinakda ang .aq Internet ccTLD na code.
Pamantasang Estatal ng Hilagang Carolina

Ang Pampamahalaang Unibersidad ng Hilagang Carolina (Ingles: North Carolina State University, kilala rin bilang NCSU o NC State) ay isang pampublikong unibersidad sa pananaliksik na matatagpuan sa Raleigh, North Carolina, Estados Unidos. Ito ay bahagi ng sistema ng Unibersidad ng Hilagang Carolina at ito ay isang land, sea, at space-grant na institusyon. Ang unibersidad ay bumubuo sa isang "sulok" ng Research Triangle kasama ang Pamantasang Duke sa Durham at Unibersidad ng Hilagang Carolina sa Chapel Hill.
Itinatag ng North Carolina General Assembly ang North Carolina College of Agriculture and Mechanic Arts, ngayon NC State, noong Marso 7, 1887, bilang isang land-grant na kolehiyo. Ngayon, ang NC State ay may higit-kumulang 34,000 mag-aaral, kaya't ito ang pinakamalaking unibersidad sa dalawang estadong Carolina. Ang NC State ay kilala sa mga disiplina ng inhinyeriya, istatistika, agrikultura, agham-buhay, tela at disenyo.
Fusobacteria

Ang Fusobacteria ay isang uri ng phylum sa bakterya kahariang Protista. Ito ay Gram-negative bacteria.